**Noapte în doi**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timpul, hoţul de secunde,

Fuge-ntruna, fără rost,

Se grăbeşte, oare unde,

El mereu este un fost.

Stele pline de argint

Se aşează-n palma lunii,

Ursele nu se dezmint,

Deschid porţile genunii.

Pleoape bete de-ntuneric

Se destind în armonie,

Ochii-mi văd un vis feeric,

Ce în eden mă îmbie.

O ating şi e reală

O leoaică îmblâzită,

Nefirescul se răscoală

Şi îşi pune recuzită.

În privire mi se-aşează

Prinsă-n zâmbetu-mi angelic,

Din lăuntr-i evadează,

Risipindu-se himeric.

A iubirii catedrală

Se înalţă-n amândoi,

Punem clipelor beteală,

Cu sărururi şi văpăi.

Şuşotind cu astrele

Zâna nopţii ne veghează

Ne unim cu trupurile,

Zeii nopţii jubilează